KAFA BAEBELE E NENG YA FETOLA BOTSHELO JWA ME KA GONE: Fa ke ne ke kopana le Basupi ba ga Jehofa, ba ne ba mpontsha go tswa mo Baebeleng gore Modimo o tlile go dira lefatshe lotlhe paradaise. (Luke 23:42, 43; Tshenolo 21:3, 4) Gape ke ne ka ithuta gore baswi ga ba utlwe sepe, ka jalo Modimo ga a otlhaye batho ba ba bosula ka go ba fisa mo molelong wa dihele. (Moreri 9:5, 6) Seno se ne sa dira gore ke wele makgwafo tota. Se ke neng ka se ithuta ka Modimo se ne sa dira gore ke eletse thata go fetola tsela e ke neng ke tshela ka yone. Mme go ne go se motlhofo gore ke fetole tsela e ke neng ke tshela ka yone, ke tlogele diokobatsi, go nwa bojalwa, go lwa le go bua puo e e leswe e ke neng ke tlwaetse go e bua.